Diari Oficial de la Generalitat Valenciana


Sumari del DOGV 2003, del 14-04-1993 (1993/827645)

DECRET 50/1993, de 5 d'abril, del Govern Valencià, pel qual s'aprova l'Oferta d'Ocupació de personal adscrita les institucions sanitàries del Servei Valencià de Salut.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/04/05/50/dof/vci/html**

### Dades del document

Número de DOGV
:   2003

Data del DOGV
:   14-04-1993

Secció del DOGV
:   DISPOSICIONS GENERALS

Número del document
:   1993/827645


Data del document
:   05-04-1993

Organisme emissor
:   Conselleria de Sanitat i Consum

Tipus de document
:   Decret

Decret 50/1993, de 5 d'abril, del Govern Valencià, pel qual s'aprova l'Oferta d'Ocupació de personal adscrit a les institucions sanitàries del Servei Valencià de Salut.  
El Decret 114/1989, de 17 de juliol, del Govern Valencià, va establir que aquest aprovaria anualment l?Oferta d'Ocupació de personal adscrit a les institucions sanitàries dependents del Servei Valencià de Salut. Aquesta seria integrada pel conjunt de llocs de treball vacants dotats pressupostàriament que, subjectes a l?àmbit d'aplicació de l'article 1 del Decret 71/1989, de 15 de maig, del Govern Valencià, sobre regulació dels òrgans de gestió del personal de la Conselleria de Sanitat i Consum i els òrgans que hi són adscrits, haguessen de ser objecte de convocatòria al llarg de l'any, qualsevol que los la seua naturalesa jurídica.  
El Decret 114/1989, de 17 de juliol, en relació amb el Reial Decret 118/1991, de 25 de gener, sobre selecció de personal estatutari i provisió de llocs de treball a les institucions sanitàries de la Seguretat Social, estableix els criteris que conformen l?oferta pública d'ocupació com a instrument de racionalització dels processos de selecció del personal estatutari al servei de les institucions sanitàries dependents del Servei Valencià de Salut.  
Per tant, a proposta del Conseller de Sanitat i Consum, després de la negociació amb els sindicats més representatius que integren la mesa sectorial de Sanitat i de la seua aprovació, i després de la deliberació del Govern Valencià, en la reunió del dia 5 d'abril de 1993,  
DECRETE  
Article primer  
S'aprova l'oferta d'ocupació de personal adscrit a les institucions sanitàries del Servei Valencià de Salut.  
Article segon  
L'Oferta d'Ocupació que aprova aquest decret la constitueixen les places vacants i dotades econòmicament en els pressupostos de la Generalitat Valenciana per a l'exercici actual. Aquestes places consten en l'annex d'aquest decret.  
Article tercer  
Podran convocar-se, a més de les places vacants indicades a l'annex, aquelles que queden vacants com a conseqüència de l'aplicació de la Llei 53/1984, de 26 de desembre, d'Incompatibilitats del Personal al Servei de les Administracions Públiques, i de les normes que la despleguen, si la provisió d'aquestes places fóra imprescindible per al bon funcionament dels serveis.  
Article quart  
En les convocatòries corresponents a places de personal estatutari es reservaran perque siguen proveïdes per torn de trasllats les places que en cada convocatòria es determinen, d'acord amb el que estableixen els articles 16 i 17 de Reial Decret 118/1991, de 25 de gener, en les condicions que es determinaran en les convocatòries corresponents.  
Article cinquè  
Segons el que estableix l'article 14.1 del Reial Decret 118/1991, del total de places de naturalesa estatutària que hagen de ser proveïdes mitjançant proves selectives incloses en aquesta oferta podrà reservar-se'n un màxim del 50% per a llur provisió pel sistema de promoció interna en les condicions establertes per les normes esmentades i per les bases de les respectives convocatòries.  
Article sisé  
1. D'acord amb el que estableix la Llei 13/1982, de 7 d'abril, d'Integració Social dels Minusvàlids, en les proves selectives, incloses les corresponents a la promoció interna, seran admeses persones amb núnusvàlues en igualtat de condicions que la resta dels aspirants.  
Les convocatòries per a la provisió de llocs de treball de l?oferta d'ocupació no establiran exclusions per minusvàlues, llevat dels casos en què siguen incompatibles amb l?exercici de les tasques o funcions corresponents.  
En les proves selectives s'establiran, per a les persones amb minusvàlues que ho sol·licitaran, les adaptacions possibles de temps i mitjans per a la seua realització, i en les convocatòries s'indicarà expressament aquesta possibilitat, i també que les persones interessades hauran de formular la petició corresponent en la sol·licitud de participació en la convocatòria.  
2. En les convocatòries s'establirà una reserva no inferior al 3% per a les persones que tinguen la condició legal de personal amb minusvàlua, de manera que aquesta reserva puga assolir progressivament el 2% de la plantilla de- personal, en relació amb el que preveu la Llei 13/1982, de 7 d'abril. L'opció de llocs reservats haurà de formular-se expressament en la sol·licitud de participació en les convocatòries.  
3. A l'efecte d'aquest article, correspondrà als òrgans competents de la Conselleria de Treball i Afers Socials o, en el seu cas, als òrgans competents d'altres comunitats autònomes, acreditar la condició de persona amb minusvàlua i, la compatibilitat amb l'exercici de les tasques i funcions pròpies dels llocs de treball. En totes les convocatòries s'indicarà expressament aquesta competència.  
Article seté  
La Generalitat Valenciana desplega una política d'igualtat d'oportunitats amb la finalitat de promoure la presència igualitària de dones i homes a l'administració pública.  
Article vuité  
En cap cas serà necessària la inscripció prèvia en les oficines d'ocupació per participar en les proves selectives que es deriven d'aquesta oferta.  
Article nové  
Les convocatòries objecte d'aquesta oferta caldrà que es publiquen en el termini màxim de tres mesos des de la publicació d'aquest decret.  
Article deu  
Els aspirants que accedesquen a les proves previstes en les convocatòries podran usar qualsevol de les dues llengües oficials de la Comunitat Valenciana.  
DISPOSICIONS ADDICIONALS  
Primera  
Les bases de les convocatòries de places de naturalesa estatutària haurà d'aprovar-les la Conselleria de Sanitat i Consum, adaptant-se als preceptes bàsics que conté el Reial Decret 118/1991, de 25 de gener.  
Segona  
Totes les places convocades en aquesta oferta d'ocupació s'adscriuran a la institució sanitària corresponent, però tindran la consideració de places de districte sanitari o d'àrea o zona de salut, segons els casos, que corresponga a l?esmentada institució, i implicaran l?obligació de prestació de serveis en aquell àmbit territorial.  
Tercera  
S'incorpora a l?Estatut Jurídic del Personal Sanitari no Facultatiu, aprovat per l?Ordre de 26 d'abril de 1973. del Ministeri de Treball, com a personal auxiliar sanitari d'Atenció Primària, la següent categoria professional:  
- Grup C: Higienista Dental.  
DISPOSICIONS TRANSITORIES  
Primera  
1. Una vegada constituïts els equips d'atenció primària, les seues places es proveiran mitjançant oferta d'incorporació a aquests al personal sanitari adscrit a institucions sanitàries situades a la zona de salut en l'àmbit de la qual els equips d'Atenció Primària objecte de la convocatòria despleguen les seues funcions, o que pertanyent a una altra zona de salut o àrea, si més no, el 30 per cent de la població a la qual atenen corresponga a la zona bàsica de salut que es constituesca.  
Cas que el nombre de persones que exercesquen l'opció siga superior que el de places de l'equip, i si les necessitats del servei ho aconsellen, podran oferir-se a aquest personal per a trasllat voluntari places en equips d'atenció primària d'altres zones, sempre que corresponguen a la mateixa localitat. Les places de quota i zona i d'altres places de l'antic models amortitzaran automàticament en integrar-se els seus titulars en els equips.  
2. L'oferta d'incorporació directa a la qual se fa referència en el paràgraf anterior se realitzarà pels directors territorials de Sanitat i Consum o, si escau, gerents d'àrea de salut, després de l'autorització del director del Servei Valencià de Salut, a mesura que es produesca la constitució dels equips d'Atenció Primària.  
3. El personal que no opte per la incorporació continuarà prestant serveis en la zona bàsica de salut, sota la direcció del coordinador de l?equip d'atenció primària.  
4. Les places dels equips d'atenció primària que no es proveesquen pel sistema establert en el paràgraf 1 d'aquesta disposició i les funcions de les quals no puguen ser realitzades pel personal que no opte per la incorporació directa, es proveiran pels procediments establerts reglamentàriament.  
Segona  
El personal de quota i zona que es trobe en situació d'excedència en algunes de les places afectades per la disposició transitòria primera podrà optar al reingrés, una vegada complerts els requisits que per a això fixen els estatuts corresponents, en un lloc de treball vacant d'equip d'atenció primària en les condicions establertes reglamentàriament.  
DISPOSICIONS FINALS  
Primera  
S'autoritza el Conseller de Sanitat i Consum perquè dicte les disposicions necessàries per al desplegament del que estableix aquest decret.  
Segona  
Aquest decret vigirà des del dia de la seua publicació en el Diari Oficial de la Generalitat Valenciana.  
València, 5 d'abril de 1993.  
El President de la Generalitat Valenciana,   
JOAN LERMA I BLASCO  
El Conseller de Sanitat i Consum,   
JOAQUIN COLOMER SALA  
ANNEX  
Places de naturalesa estatutària  
1. Grup A  
Metge/essa General d'Equip d'Atenció Primària ........ 130  
Metge/essa Pediatra d'Equip d'Atenció Primària: 42  
Psicòleg/oga: 15  
Facultativa Especialista de Districte: 250  
Metge/essa d'Equip Mòbil: 7  
Subtotal: 444  
2. Grup B  
ATS/DUE d'Equip d'Atenció Primària: 200  
Llevadora d'Equip d'Atenció Primària.: 98  
Treballador/a Social: 20  
Fisioterapeuta d'Equip d'Atenció Primària: 30  
Subtotal: 348  
3. Grup C  
Higienista Dental: 21  
Administratiu/va: 12  
Subtotal: 33  
4. Grup D  
Auxiliar d'Infermeria d'Equip d'Atenció Primària: 26  
Auxiliar Administratiu/va: 58  
Telefonista: 12  
Subtotal: 96  
5. Grup E  
Zelador/a: 180  
Empleat/da de Bugaderia: 19  
Subtotal: 199  
TOTAL: 1.120


Còpia Permalink ELI